Document ID: /roh_data/filtered/fineweb-2-filterrobots_roh.jsonl.gz/26172

Giuven e vegl stima il sport da passlung en Engiadin'Ota. A partir da sonda datti per els ina nov'attracziun a Samedan. Il parc da cross è l'emprim en il Grischun e duai motivar ils sportists da trenar lur abilitads a maniera ludica.
Swiss Ski ha elavurà il concept
L'idea da realisar in parc da cross per passlunghists è nova. Il concept ha elavurà Swiss Ski, realisà il parc da cross ha la cumissiun da sport da la vischnanca da Samedan. Il parc da cross per passlunghists a Samedan duai en emprima lingia far plaschair.
Ils custs sa tegnan en il rom
Il parc da cross consista da var 16 obstachels sin in traject da rund 1 kilometer. Las investiziuns muntan a circa 10'000 francs.
RR actualitad 12:00